CELEX: 32016D0115(01)
Language: el
Date: 2016-01-14 00:00:00
Title: Απόφαση της Επιτροπής, της 14ης Ιανουαρίου 2016, για τον διορισμό τεσσάρων μελών της ευρωπαϊκής στατιστικής συμβουλευτικής επιτροπής

15.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 12/2
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Ιανουαρίου 2016
   για τον διορισμό τεσσάρων μελών της ευρωπαϊκής στατιστικής συμβουλευτικής επιτροπής
   (2016/C 12/02)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη σύσταση της ευρωπαϊκής στατιστικής συμβουλευτικής επιτροπής και την κατάργηση της απόφασης 91/116/ΕΟΚ του Συμβουλίου (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Η ευρωπαϊκή στατιστική συμβουλευτική επιτροπή (ESAC) απαρτίζεται από 24 μέλη.
            
         
               (2)
            
            
               Σύμφωνα με το άρθρο 4 παράγραφος 1 στοιχείο α) της απόφασης αριθ. 234/2008/ΕΚ, 12 μέλη θα πρέπει να διοριστούν από την Επιτροπή.
            
         
               (3)
            
            
               Τα κράτη μέλη έχουν υποβάλει στην Επιτροπή κατάλογο υποψηφίων με δεόντως τεκμηριωμένα προσόντα στον στατιστικό τομέα.
            
         
               (4)
            
            
               Με την απόφαση αριθ. 2014/C 138/02 της Επιτροπής (2), η Επιτροπή διόρισε οκτώ μέλη της ESAC και συνέταξε εφεδρικό κατάλογο που πρέπει να χρησιμοποιείται σε περίπτωση παραίτησης ή απροσδόκητης μη διαθεσιμότητας διορισμένου μέλους.
            
         
               (5)
            
            
               Η Επιτροπή θα πρέπει να διορίσει τα υπόλοιπα τέσσερα μέλη αφού συμβουλευτεί δεόντως το Ευρωπαϊκό Κοινοβούλιο και το Συμβούλιο.
            
         
               (6)
            
            
               Κατά τον διορισμό των εν λόγω τεσσάρων μελών, η Επιτροπή προσπαθεί να εξασφαλίσει την ίση εκπροσώπηση των χρηστών, των απαντώντων και των άλλων παραγόντων που συμμετέχουν στην κατάρτιση των κοινοτικών στατιστικών.
            
         
               (7)
            
            
               Η Επιτροπή θα πρέπει να επικαιροποιήσει τον εφεδρικό κατάλογο που θα χρησιμοποιείται σε περίπτωση παραίτησης ή απροσδόκητης μη διαθεσιμότητας των διορισμένων μελών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ακόλουθα άτομα διορίζονται μέλη της ευρωπαϊκής στατιστικής συμβουλευτικής επιτροπής για θητεία πέντε ετών, αρχής γενομένης από την 1η Ιανουαρίου 2016:
   
                
            
            
               η κ. Ariane KÖNIG
            
         
                
            
            
               ο κ. David HAND
            
         
                
            
            
               η κ. Biruta SLOKA
            
         
                
            
            
               ο κ. Claudiu HERTELIU.
            
         Άρθρο 2
   Τα ακόλουθα άτομα θα συμπεριληφθούν στον εφεδρικό κατάλογο:
   
                
            
            
               ο κ. Ian Philip CASSAR
            
         
                
            
            
               ο κ. Marcel RÉMON
            
         
                
            
            
               ο κ. Eskil WADENSJÖ
            
         
                
            
            
               ο κ. Jan FISCHER.
            
         Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 14 Ιανουαρίου 2016.
      
         
            Για την Επιτροπή
         
         Marianne THYSSEN
         
            Μέλος της Επιτροπής
         
      
   
   
      (1)  ΕΕ L 73 της 15.3.2008, σ. 13.
   
      (2)  Απόφαση 2014/C 138/02 της Επιτροπής, της 5ης Μαΐου 2014, σχετικά με τον διορισμό οκτώ μελών της ευρωπαϊκής στατιστικής συμβουλευτικής επιτροπής (ΕΕ C 138 της 8.5.2014, σ. 2).